stanford-oval/wikipedia huggingface dataset:
הונאת אינטרנט
שיטות להונאה באינטרנט > תרמית זכייה בפרס

תרמית זכייה בפרס היא תרמית נפוצה המופיעה בווריאציות שונות, שמטרתה הוצאת כסף במרמה. תרמיות כאלה לפעמים זוכות בתקשורת הישראלית לכינוי "העוקץ הניגרי" על שמו של תרגיל עוקץ מפורסם מסוג אחר. תרמית זו ברשת מתחילה לרוב ביצירת קשר עם קורבנות אפשריים של התרמית, באמצעות אתר אינטרנט, בשליחת הודעה בדואר אלקטרוני, ברשתות חברתיות או בדרך אחרת. בעת יצירת הקשר מבשרים לקורבן שהוא כביכול אחד הזוכים בפרס כספי גדול (בדרך כלל כמה מאות אלפי דולרים ואף יותר) למשל, בהגרלת הפאוורבול האמריקאית או בהגרלות שונות אחרות, או בסכום כספי גדול בירושה. לעיתים בהודעה מפורטים נתונים אודות תאריך ההגרלה והמספרים הזוכים שהם כביכול המספרים של הנמען. בשלב הבא "הזוכה" מתבקש למסור פרטים אישיים כדי לאמת את זכייתו, מתבקש למסור את פרטי חשבון הבנק שלו לצורך העברת הכסף כביכול, וכן הוא מתבקש לשלם מראש סכום מסוים אשר יוכל לאפשר את קבלת כספי הזכייה לאחר מכן. העברת התשלום מראש מהקורבן אל הפונים אליו היא מטרת התרמית, ולרוב לאחר ביצוע העברת הכספים מהקורבן ייפסק הקשר עם איתו, ומבצעי העוקץ יטשטשו את עקבותיהם על ידי ניתוק או ביטול אמצעי התקשורת שבאמצעותו תיקשרו עם הקורבן, והעברת הכסף שהתקבל מהקורבן בצורה שלא מאפשרת את איתורו והחזרתו. ההסבר שניתן לקורבנות העוקץ היא שהעברת הכספים אל מבצעי העוקץ נדרשת כתשלום מס בגין הזכייה, או תשלום לעורך דין שכביכול אמור לטפל בהעברת הכסף ל"זוכה", או למטרה דומה.
תרמית אחרת היא להבטיח באינטרנט, בהודעות טקסט, או ברשתות חברתיות פרס צנוע יותר, כגן כרטיס טיסה חינם, וזאת כדי לעודד משתמשים ללחוץ על קישור לאתר אחר, שמטרתו לשאוב פרטים אישיים של המשתמש, או לשתול אצלו קוד זדוני, או אפילו לבקש ממנו כופר כסף.
בסוף יולי 2019 התחזה אתר אינטרנט בגנדיה בספרד לחברה סלולרית ישראלית, פנה לגולשים ישראליים באמצעות אתר אינטרנט קופץ והציע להם סמסונג גלקסי S10 או אייפון XS, עבור דמי משלוח של דולר אחד, תמורת מילוי סקר צרכני בדף שעשה שימוש בצבעים ובלוגו של החברה הסלולרית הישראלית, והשאלות בדף היו באנגלית. אחרי מילוי הסקר, חיוב הלקוח בדולר אחד בדף שלא היה שייך לחברה הסלולרית, ומסירת מען הלקוח לקבלת הסמארטפון, הועבר ה"זוכה" למסלול מנוי חודשי של 35 דולר ללא מועד סיום. אחרי פנייה לספק התשלומים של הלקוח, בוטל החיוב בדולר.
שיטות להונאה באינטרנט > מכתב שרשרת

מכתב שרשרת הוא מכתב הכולל הודעה הקוראת לנמען ליצור מספר העתקים של המכתב ולהעבירם הלאה לנמענים נוספים. שיטות נפוצות המשמשות במכתבי שרשרת כוללות מניפולציות רגשיות באמצעות סיפורים קורעי לב, תרמיות פירמידה להתעשרות מהירה וניצול של אמונות טפלות כדי לאיים על הנמען במזל רע, אלימות או אף מוות אם יעז "לשבור את השרשרת" ולא לשלוח הלאה את המכתב.
מכתבי שרשרת משמשים לעיתים גם להשגת מטרה חיובית הדורשת תפוצה נרחבת, לדוגמה: השבת אבידה, החתמה על עצומה, או גיוס תרומה. שימוש במחקר במכתבי שרשרת נעשה בחקר תופעת העולם הקטן. לעיתים, מכתבי השרשרת אינם נכונים אך גם אינם הרי אסון, למשל, הודעה שאומרת שהעברת המכתב תעניק תרומה לארגון כלשהו. בישראל מפעיל חנן כהן אתר בשם 'לא רלוונטי' בו הוא מדרג מכתבי שרשרת על פי השקפת עולמו והעובדות.
כיום מועברים מרבית מכתבי השרשרת באמצעות מערכות מסרים מיידיים, רשתות חברתיות ודואר אלקטרוני.
ראו גם

דיוג
הנדסה חברתית (אבטחת מידע)
הערות שוליים

↑  "מהי הנדסה חברתית?" באתר מיקרוסופט
↑  כיצד תוכלו לזהות במהירות הודעת דיוג?, באתר GOV.IL, באתר מערך הסייבר הלאומי.
↑  הונאת חנויות מקוונות, באתר משטרת ישראל
↑  Ember, Sydney (2017-04-03). "This Is Not Fake News (but Don't Go by the Headline)". The New York Times (באנגלית). ISSN 0362-4331. נבדק ב-2018-03-24.
↑  Hunt Allcott, Matthew Gentzkow, Social Media and Fake News in the 2016 Election, Journal of Economic Perspectives 31, 2017-05-01, עמ' 211–236 doi: 10.1257/jep.31.2.211
↑  Edson C. Tandoc, Zheng Wei Lim, Richard Ling, Defining “Fake News”: A typology of scholarly definitions, Digital Journalism 6, 7 בפברואר 2018, עמ' 137–153 doi: 10.1080/21670811.2017.1360143
↑  נעם ברקן, מעריב, זקנה התמכרה לעוקץ הניגרי, באתר nrg‏, 22 בינואר 2007
↑  הגר בוחבוט, לא זכיתם בכרטיס טיסה, זו הונאת וואטסאפ, באתר ynet, 30 באוגוסט 2017
↑    שגיא כהן, זהירות, פישינג: גל של הונאות בווטסאפ ובסמס, באתר "ידיעות אחרונות", 25 באוגוסט 2018
↑  אודות האתר, באתר לא רלוונטי.
| --- | --- |
בקרת זהויות :  NLI: 987007532653905171  LCCN: sh98004235  NKC: ph867504 
מכתב שרשרת מסוג תרמית פירמידה
כוכב הדינוזאורים

ערך זה עוסק בסדרת טלוויזיה. אם התכוונתם לסרט מדע בדיוני, ראו .
| --- | --- |

 סוגה:  סרט טבע, מוקומנטריה 
 מנחים:  סקוט סאמפסון 
 שחקנים:  כריסטיאן סלייטר 
 ארץ מקור:  ארצות הברית 
 שפות:  אנגלית
 מספר עונות:  1 
 מספר פרקים:  4 
 הפקה
 הפצה:  ערוץ דיסקברי 
 אורך פרק:  48 דקות
 שידור
 רשת שידור:  ערוץ דיסקברי 
 תקופת שידור מקורית:  14 – 16 בדצמבר 2003
 קישורים חיצוניים
 דף התוכנית ב-IMDb
 
ולוצירפטור. נראה בפרק הראשון.
אוקזאורוסים טורפים טיטאנוזאורים. הם נראו בפרק השלישי.
מגיארוזאורוס שנראה בפרק הרביעי
כוכב הדינוזאורים (באנגלית: Dinosaur Planet) היא תוכנית טלוויזיה מוקומנטרית על דינוזאורים בת 4 פרקים באורך 48 דקות, ששודרה בערוץ דיסקברי בדצמבר 2003. התוכנית התבססה על התוכנית כשהדינוזאורים שוטטו באמריקה ונעשתה בעזרת תוכנת Computer-generated Imagery ליצירת הדינוזאורים השונים.
תוכנית זו מלווה מיני דינוזאורים שחיו בתקופת הקרטיקון העליון ואת חייהם של כמה מהם בהסתמך על מחקרי מאובנים (לרבות הצגה של דינוזאורים מנוצים) ובליווי הסבריו של הפלאונטולוג סקוט סאמפסון (Scott D. Sampson). קריין הסדרה הוא השחקן כריסטיאן סלייטר.
הסדרה הופצה גם ב-DVD.
הופ ופיית'

| --- | --- |

 סוגה:  סרט קומדיה, קומדיית מצבים אמריקאית 
 שחקנים:  פיית' פורד (Hope Shanowski)  קלי ריפא (Faith Fairfield)  מייגן פוקס  Macey Cruthird  Nicole Paggi  טד מק'גינלי  פאולי ליט 
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  73 
 הפקה
 חברת הפקה:  אולפני ABC 
 הפצה:  Disney–ABC Domestic Television 
 אורך פרק:  22 דק' 
 שידור
 רשת שידור:  ABC 
 תקופת שידור מקורית:  26 בספטמבר 2003 – 2 במאי 2006 
 קישורים חיצוניים
 דף התוכנית ב-IMDb
 
הופ ופיית' היא קומדיית מצבים אמריקאית. הסדרה עוסקת בהופ, אישה נשואה עם שלושה ילדים שאחותה פיית, כוכבת אופרת סבון עוברת לגור עמה. היא שודרה ברשת NBC במשך שלוש עונות.
דמויות

הופ פיירפילד-שאנובסקי (פיית' פורד): עקרת בית, נשואה לצ'רלי ואם לשלושה ילדים, הגיונית ובדרך כלל נרתעת מלשתף פעולה במזימות של אחותה.
פיית' פיירפילד (קלי ריפא): אחותה של הופ, שחקנית שעברה לגור עם הופ לאאחר שהדמות באופרת הסבון בה שיחקה נהרגה.
צ'רלי שאנובסקי (טד מק'גינלי): בעלה של הופ, רופא שיניים, לא מחבב את פיית'.
ידוענים שביצעו הופעת אורח בסדרה

שריל לאד
ניק לאשיי
ג'ני מקארתי
ג'קלין סמית'
שיחות מלוכלכות

| --- | --- |

עטיפת ה-DVD של העונה הראשונה
 סוגה:  בובות, קומדיה
 יוצרים:  אדם קארולה   דניאל קליסון   ג'ימי קימל
 שחקנים:  אנטוני ברביירי   אדם קארולה   ג'ים פלורנטיין   ג'ימי קימל   טרייסי מורגן   קווין נילון   שרה סילברמן   וואנדה סייקס   ביז מארקי
 ארץ מקור:  ארצות הברית ארצות הברית
 שפות:  אנגלית 
 מספר עונות:  5
 מספר פרקים:  90
 הפקה
 אורך פרק:  21-22 דקות
 שידור
 רשת שידור:  קומדי סנטרל (עונות 1–3, 5–רץ)   MTV2 (עונה 4)
 רשת שידור בישראל:  yes Y   הוט קומדי סנטרל
 תקופת שידור מקורית:  2 ביוני 2002 – הווה
 קישורים חיצוניים
 אתר רשמי
 דף התוכנית ב-IMDb
 
שיחות מלוכלכות (באנגלית: Crank Yankers) היא תוכנית מתיחות וקומדיית בובות טלוויזיונית אמריקאית, המשודרת ברשת קומדי סנטרל, מלבד העונה הרביעית ששודרה ברשת MTV2. הקולות של הבובות מדובבים על ידי קומיקאים מפורסמים מ"סאטרדיי נייט לייב", כגון: ונדה סייקס, ג'ים פלורנטיין, סוזי אסמן, סופר דייב אוסבורן וטרייסי מורגן. מעלליה מתרחשים בעיירה דמיונית בשם יאנקרוויל, בה הבובות מותחות אנשים אמיתיים בצורה גסה, ולעיתים אף אלימה.
התכנית עלתה בבכורה ב-2 ביוני 2002 והסתיימה לאחר 4 עונות במרץ 2007.
ב-11 בפברואר 2019 ג'ימי קימל הודיע בתוכניתו "ג'ימי קימל לייב" כי התכנית תחזור לאחר 12 שנים לעונה חמישית בת 20 פרקים. העונה החמישית עלתה ב-25 בספטמבר 2019 וסיימה את שידוריה ב-3 ביוני 2020. ב-5 במרץ 2020, הודיעה קומדי סנטרל כי התוכנית חודשה ל-20 פרקים נוספים בעונתה השישית והחדשה.
בישראל, התוכנית משודרת בערוץ HOT קומדי סנטרל, ובעבר שודרה בערוץ yes Y.
דמויות

בסדרה קיימות דמויות משעשעות כגון:
אד המיוחד (מדובב על ידי ג'ם פלורנטיין) – נער מצחיק ששואל כל הזמן שאלות מוזרות ומתלהב מכל דבר, מדובב על ידי ג'ים פלורנטיין, בן דודו הצעיר של בובי פלטשר.
הדסה גוברמן (דובבה על ידי שרה סילברמן) – תלמידת קולג' יהודית, בעונה השנייה מתגלה שהיא נולדה בישראל.
גלאדיס מרפי (דובבה על ידי ונדה סייקס) – אישה שחורה וקולנית אשר מביאה הרצאות מאכזבות על מין.
טוני דלוג' (מדובב על ידי בוב איינשטיין; בדמותו של הפעלולן סופר דייב אוסבורן) – איש בעל פה גדול המועמד לנשיאות, ורוצה שכל הזמן יצביעו בשבילו.
הרוזן ניילס סטנדיש (מדובב על ידי טוני ברבריי) – הרוזן של יאנקרוויל ונוטה לציין סטיות מיניות כאלה או אחרות.
אלמר היגינס (מדובב על ידי ג'ימי קימל) – זקן יללן בן 85 שנוהג להתלונן פעמים רבות.
דני (מדובב על ידי דייוויד אלן גריר) – מתקשר בדרך כלל כדי לברר מידע על אירוע או דברים אחרים וכל כמה שניות נוהג להקיא בפראות.
בובי פלטשר (מדובב על ידי ג'ם פלורנטיין) – צעיר בשנות ה-20, נוהג לשתות משקאות מוגזים ולשהק בטלפון וגם מעשן סמים.
קאמי סמית (מדובבת על ידי ליסה ארץ') – רקדנית אקזוטית בת 22, חולת מין.
הערות שוליים

↑  "'Crank Yankers' Revival Gets Second Season at Comedy Central". The Hollywood Reporter. 5 במרץ 2020. נבדק ב-7 ביוני 2020. {{cite web}}:  (עזרה)
| --- | --- |
בקרת זהויות :  MusicBrainz: f64a3e83-477d-46b3-8114-32a7185ffc4d  MusicBrainz work: 48fb19f8-b8be-42db-97c3-163a415964eb
Punk'd

| --- | --- |

 סוגה:  ריאליטי מצלמה נסתרת
 יוצרים:  אשטון קוצ'ר ג'ייסון גולדברג
 מנחים:  אשטון קוצ'ר 
 שחקנים:  אשטון קוצ'ר (2003-2007) ידוענים שונים כמנחים אורחים (2012)
 ארץ מקור:  ארצות הברית
 שפות:  אנגלית
 מספר עונות:  9
 מספר פרקים:  74
 הפקה
 מפיקים בפועל:  ג'ייסון סטאפינגס אשטון קוצ'ר
 אורך פרק:  22 דקות
 שידור
 רשת שידור:  MTV
 רשת שידור בישראל:  הוט קומדי סנטרל
 תקופת שידור מקורית:  הסדרה המקורית 17 במרץ 2003 - 5 במאי 2007   התוכנית המחודשת 29 במרץ 2012 - הווה – 6 באוקטובר 2015 
 קישורים חיצוניים
 דף התוכנית ב-IMDb
 
פאנק'ד (באנגלית: Punk'd) היא תוכנית טלוויזיה אמריקאית מסוגת המציאות המצולמת בעזרת מצלמה נסתרת ובה נמתחים ידוענים. התוכנית שודרה לראשונה בערוץ הטלוויזיה MTV בשנת 2003 ונוצרה על ידי ג'ייסון גולדברג ואשטון קוצ'ר שהוא גם מפיק ומנחה התוכנית. תוכנית זו נשאה דמיון לתוכנית דומה מהעבר בשם Candid Camera שבה היו מותחים ידוענים. המילה Punk'd היא מהמילה 'prank' (אנגלית: מתיחה) ומשמשת כסוג של סלנג המתאר את הקורבן במתיחה.
ב-29 במאי 2007, פרק הסיום עלה לאוויר ב-MTV. לאחר הפסקה של חמש שנים, הסדרה חודשה כאשר פרק הבכורה שודר ב-29 במרץ 2012. התוכנית המחודשת הונחתה על ידי ידוען שונה כל שבוע. העונה התשיעית הסתיימה ב-7 ביוני 2012.
ב-25 במאי 2013, החברה שמאחורי התוכנית Katalyst Media, הודיעה שהעונה העשירית בתהליכי צילום. נכון למאי 2014, לא פורסם מידע נוסף לגבי העונה העשירית.
היסטוריה ופורמט

במקור, MTV ואשטון קוצ'ר פיתחו סדרה בשם Harassment (אנגלית: הטרדה), תוכנית מצלמה נסתרת שבה נמתחים אנשים רגילים. אולם, בינואר 2002 במתיחה שנערכה על ידי קוצ'ר במלון בעמק לאס וגאס שבנבדה, גופה מזויפת הייתה מעורבת במתיחה והזוג שנמתח תבע את קוצ'ר ,MTV ואת המלון ב-10 מיליון $. מאוחר יותר קונספט הסדרה עובד מחדש ובו הוחלט למתוח ידוענים. המתיחות נערכו במגוון מקומות, פרטיים וציבורים. המתיחה הראשונה נערכה בביתו של הזמר והשחקן האמריקאי ג'סטין טימברלייק, במתיחה טימברלייק שוכנע שסוכני הממשלה מחרימים את רכושו עקב מיסים שלא שילם. מגזין טיים מיקם את המתיחה במקום השלישי ברשימת 32 הרגעים הכי אפים בהיסטוריה של תוכניות המציאות.
לרוב, בכל פרק בשתי העונות הראשונות, חבר צוות בסדרה, העמיד פנים כמראיין באירועי השטיח האדום, אך במקום לראיין, לעג להם. קטע זה ככל הנראה נלקח מקטעים משנות ה-80 בתוכנית הרדיו של הווארד סטרן בהם סטרן וכותביו שולחים מתמחים לשאול ידוענים שאלות מביכות בשטיח האדום. במהלך העונה הראשונה של פאנק'ד, נשלח ראיין פינקסטון שהיה אז נער בן 15 שהתחזה לכתב מתוכנית טלוויזיה לילדים ולעג לידוענים. במהלך העונה השנייה, המפיקים בחרו מראיין זר שהתלווה על ידי מתורגמן שהיה שואל את המרואיינים שאלות מטורפות.
היסטוריה ופורמט > התוכנית המחודשת

באוקטובר 2010, מגזין ניו יורק חשף שהתוכנית תחודש עם ג'סטין ביבר כמנחה התוכנית במקום אשטון קוצ'ר, ושקוצ'ר יישאר כמפיק בפועל של התוכנית. בפרק הראשון של העונה התשיעית, ביבר היה מנחה אורח, המתיחות בהשתתפות ביבר צולמו בסוף אוגוסט 2011. ב-31 בדצמבר 2011, MTV אישרה שהסדרה תחודש ב-2012, ושכל פרק יונחה על ידי ידוען אחר, עד כה מבין המנחים המשתתפים נמנים ידוענים כמו: טיילר, דה קריאייטור, ג'סטין ביבר, באם מרג'רה, היידן פנטייר, לוסי הייל, ניק קאנון, דקס שפארד, מיילי סיירוס, האת'ר מוריס, קלן לוץ, דניאל טוש, ומק מילר. אשטון קוצ'ר חזר להנחות בפרק יחיד שבו זכה למתוח שוב.
שלישיית מה קשור

| --- | --- |

מימין: ברוך, מיכאלשווילי וישראלוף, מרץ 2018
 מוקד פעילות:  רמלה, ישראל
 תקופת הפעילות:  מ-2000
 עיסוק:  שירה, הנחיית טלוויזיה ורדיו, סטנד-אפ, משחק
 סוגה:  הומור, בידור, פופ
 חברת תקליטים:  הד ארצי
 חברים
 ציון ברוך אסי ישראלוף שלום מיכאלשווילי
 חברים לשעבר
 עמוס תמם שחר חסון
שלישיית מה קשור היא קבוצת קומיקאים, סטנדאפיסטים, מנחי טלוויזיה, שדרני רדיו, זמרים, מוזיקאים ושחקנים ישראלית הכוללת את הבדרנים ציון ברוך, אסי ישראלוף ושלום מיכאלשווילי. בתחילת דרכם פעלו כחמישייה, יחד עם שחר חסון ועמוס תמם.
היסטוריה > ראשית דרכם (2000–2004)

חברי השלישייה גדלו יחד ברמלה, ובבגרותם עברו להתגורר יחד בתל אביב. כבר בצעירותם העלו מופעי סטנד-אפ והומור במסגרת בית הספר התיכון עמל א' רמלה ע"ש יגאל אלון, ואף הופיעו במהלך שירותם בצה"ל במועדונים. בשנת 2000 העלו יחד את מופע הבידור "מה קשור?" כחמישייה, יחד עם שחר חסון והשחקן עמוס תמם. לאחר כשנה פרשו חסון ותמם וההרכב נשאר במתכונת בה הוא פועל עד היום. בשנת 2001 החלו להופיע בתוכנית הטלוויזיה של אלי יצפאן, "יצפאן", בערוץ 3 של חברת הכבלים "הוט". הם זכו לאהדה רבה, והמשיכו להופיע במשך שלוש עונות וכן בספיישל קומי לכבוד יום העצמאות בשם "למה לא אוגנדה?", אשר כלל מערכונים ושירים ושודר גם הוא בערוץ 3 בשנת 2002. באותה שנה גם הופיעו עם מערכוניהם בעונתה האחרונה של תוכנית הבידור "רק בישראל", לצד אורנה בנאי וארז טל בערוץ 2, וזכו לחשיפה משמעותית. באותה שנה הופיעו בתוכנית של אסי וגורי "שידורי המהפכה".
בסוף שנת 2003 החלו חברי השלישייה לעסוק בשירה ובמוזיקה, כשכתבו והקליטו יחד עם להקת הדורבנים את השיר "אחלה בחלה" (מילים: אורן ארזוני, אסי ישראלוף, אריק לוי וגיא מזיג. לחן: אסי ישראלוף, גיא מזיג), שהופיע באלבום הלהקה "קובי". בשנת 2004 הופיעה השלישייה יחד עם שלמה גרוניך במסגרת המופע "מה קשור שלמה גרוניך לזהו זה", במהלכו ביצעו יחד עם גרוניך שירים שכתב גרוניך לתוכנית "זהו זה!" במהלך שנות השמונים. המופע נחל הצלחה והוביל את פסטיבל הפסנתר באותה שנה. בשנה זו גם הגישו פינה סאטירית בשם "יוצאים לעם" בתוכנית האקטואליה "האולפן המרכזי" בערוץ 10.
היסטוריה > "תנו לו צ'אנס" והיכל התרבות (2005-2006)

לשיא תהילתם זכו חברי הקבוצה בשנת 2005, כשהוציאו את האלבום המוזיקלי "תתנו לו צ'אנס" (שלאחר מכן תוקן ונקרא "תנו לו צ'אנס"), בהפקת דודו טסה, שמוליק דניאל ועדי גולדשטיין, ובהוצאת הד ארצי. האלבום כלל שירים מקוריים של השלישייה, מערכונים וקטעי קישור, ובעיקר התפרסם ממנו שיר הנושא, "תתנו לו צ'אנס", שכתב והלחין ציון ברוך. באלבום נכללו שירים פרודיים על להקת היהודים ("מזגן"), על שלמה ארצי ("חתולים כחולים יורדים ועולים") ועל מוש בן ארי ולהקת שוטי הנבואה ("חוזר לסיני"). באותה שנה הופיעה השלישייה במופע "פסטיגל גיבורי העל" עם השיר "רוקדים ברחובות".
בקליפ שצולם לשיר "תתנו לו צ'אנס" השתתפו אמנים ובדרנים רבים, בהם דני רובס (שמופיע במקביל לשורה בשיר "אני לא דני רובס"), ישראל קטורזה, אדיר מילר, אסי כהן, אסי לוי, דוד ד'אור, אלי פיניש, יגאל שילון, עמוס תמם, דודו טופז, גיא אדלר ועוד. השיר ההומוריסטי בסוגו הפך במהרה ללהיט בתחנות הרדיו, וזכה לאזכורים רבים בתוכניות בידור שונות. באלבום נכלל השיר "לעוף איתך" של הזמר אפרים שמיר שיצא במקור בשנת 1971.
בסוף אותה שנה החלה השלישייה להוביל את תוכנית הבידור "היכל התרבות", לצדו של אדיר מילר. התוכנית, שהופקה על ידי רשת ושודרה בערוץ 2, קיבלה ביקורות חיוביות אבל זכתה לרייטינג בינוני ולא המשיכה לעונה נוספת.
היסטוריה > השתתפות באלבומים של אמנים אחרים

בשנת 2006 השתתפה השלישייה באלבום "חברים 2" של הזמר שלומי שבת שיצא באותה שנה. חוץ מהם שיתף שבת אמנים נוספים כגון משה פרץ, גד אלבז, שירי מימון, פבלו רוזנברג ועוד.
בשנת 2016 השתתפו "מה קשור" באלבומו של הזמר אייל גולן הנושא את השם "רחוק מכאן". שיתוף הפעולה של גולן עם מה קשור היה בשיר "דבש בשפתיים". גולן שיתף באלבום זה גם את בתו אלין והזמר חיים ישראל.
היסטוריה > "הישראלים", תוכנית האירוח, "הבורר" ועוד (2007-2010)

בפברואר 2007 עלתה לאוויר בערוץ 2 תוכנית טלוויזיה בכיכובם, הנקראת "הישראלים". התוכנית זכתה להצלחה אדירה והפכה את "מה קשור" להרכב הקומי המצליח ביותר בישראל בשנים שלאחר מכן. חודש וחצי לאחר עליית "הישראלים", עלתה בערוץ HOT3 תוכנית הבידור היומית "מה קשור?" בכיכובם ששודרה במשך 2 עונות. התוכנית עלתה לשידור במרץ 2007, והעונה השנייה עלתה בנובמבר 2007 והסתיימה במאי 2008. התוכנית משלבת מערכונים מיוחדים, דמויות קומיות בגילומם של הבדרנים, אירוח אושיות מתחום הבידור והופעה מוזיקלית משותפת של השלישייה עם אמן אורח, בנוסף להופעה פותחת משלהם, של שירים קלאסיים מהתרבות הישראלית. התוכנית, שהחליפה את תוכנית הבידור והאירוח של "יצפאן" בהנחיית אלי יצפאן שהסתיימה לפני כן, זכתה להצלחה פושרת.
שלושת חברי "מה קשור" השתתפו גם כשחקנים בסדרת הטלוויזיה "הבורר" בהוט 3.
בינואר 2010 החלו השלישייה להגיש בערוץ 24 תוכנית הנקראת 'מה קשור היום שעכשיו'.
בדצמבר 2010 השתתפה הלהקה בפעם השנייה במופע הפסטיגל ה-30 ("לילה מטורף בפסטיגל") בו זכתה השלישייה במקום השלישי עם השיר "לוקו", בתור שלישיית מקסיקנים אשר שולבו גם בקטעי קישור שונים. באותה שנה החל אחד מהשלישייה ציון ברוך לדבב ביחד עם אודי גוטשלק את אחת הדמויות של החטיף ביסלי בפרסומות של אסם.
היסטוריה > עם סגולה, בובה של לילה, תוכנית הרדיו, אנחנו במפה, לשחרר את שולי, פסטיגל (2011-הווה)

באפריל 2011 עלתה סדרה קומית חדשה של השלישייה בשם "עם סגולה" בקשת, ערוץ 2. בדומה לתוכנית הקודמת בכיכובם, "הישראלים", גם "עם סגולה" משלבת מערכונים קצרים בהם מגלמים השלושה דמויות של ישראלים הפזורים בעולם ובכל מיני מצבים אליהם נקלעו. פרק הבכורה של הסדרה זכה לרייטינג של 24.4%. הסדרה קיבלה ביקורות שליליות ואחוזי הצפייה של הסדרה ירדו בהדרגה, אף על פי ששודרה בסמוך לתוכניות מצליחות אחרות בערוץ.
ב-2011 השתתפו חברי השלישייה בתוכנית הסאטירה הספורטיבית "בובה של לילה" בערוץ הספורט. בדצמבר 2012 החלו להשתתף בתוכנית הסאטירה שנבעה ממנה, "בובה של מדינה" בערוץ 10.
במאי 2013 חברי השלישייה יחד עם הדוגמנית בר רפאלי הוציאו גרסת כיסוי לשירו של אייל גולן, "חיים שלמים".
ב-31 באוגוסט 2014 החלו חברי השלישייה להגיש תוכנית יומית ברדיו ללא הפסקה. תוכנית זו שודרה עד 30 ביולי 2015.
בנובמבר 2015, החלה השלישייה להשתתף בתוכנית סאטירית-קומית, "אנחנו במפה", המשודרת בערוץ HOT3. יוצר התוכנית הוא אלי בן דוד, מנחה ויוצר "בובה של לילה" בה השתתפה השלישייה.
ב-10 באפריל 2016, שיתפו פעולה יחד עם הזמר אייל גולן, והוציאו איתו סינגל בשם "דבש בשפתיים" מתוך אלבומו של גולן: "רחוק מכאן". הסינגל יצא לקראת מופע מיוחד ומשותף של השלישייה יחד עם גולן שהתקיים בערך מחודש יוני עד חודש  אוקטובר בהיכל מנורה מבטחים ובקיסריה וגם באולמות מופעים ברחבי הארץ. הסינגל זכה להצלחה רבה והושמע בתחנות הרדיו המקומיות.
ב-1 ביולי 2021 יצא סרטם המשותף של השלישייה: "לשחרר את שולי", המבוסס על מערכונים מתוכניתם "עם סגולה". סרט זה זכה להצלחה רבה כשצפו בו כמיליון צופים, ותפס את המקום ה-4 ברשימת 100 הסרטים הישראלים הנצפים ביותר בכל הזמנים.
ב-20 בספטמבר 2022 יצא הסרט והחלק הראשון של פסטיגל 2022 או בשמו פסטיגל על פסטיגל בו משתתפים השלישייה בתפקידים שונים ושלום מיכאלשווילי בפרט אשר מגלם שנית את דמותו הוותיקה "זינה".
ב-20 באוקטובר 2022 עלתה הסדרה "גדול עלינו" בכיכובם של השלישייה.
ב-30 בנובמבר 2023 עלה הפודקאסט "מה קשור מלחמה" בו משתתפים שלישיית מה קשור.
ב-10 בדצמבר 2024 הוציאה השלישייה את האלבום המוזיקלי השני "מוגז עדין". האלבום כלל שירים מקוריים שלהם עם שיתופי פעולה שונים ליצירה, בהם שיר משותף עם דקלון, ושלושה שירים בהם פאר טסי שותף לכתיבה.
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | שחקן ראשי בסדרת נוער | גדול עלינו | מועמדות |
| 2022 | פרסי נבחרי השנה של פרוגי | הרכב השנה במוזיקה | – | זכייה |
הוקרה

בדצמבר 2022 ציון 20 שנות פעילות במופע הפסטיגל, על ידי אלי יצפאן והקרנת סרטון ברכה מנשיא המדינה יצחק הרצוג, שהוכן לכבוד האירוע.
הערות שוליים

↑  דף התוכנית, באתר רדיו ללא הפסקה
↑  מאיה כהן, מה קשור אלבום? אחרי 20 שנה השלישייה הקומית חוזרת למוזיקה, באתר ישראל היום, 12 בדצמבר 2024
↑  רן בוקר, 20 שנה ביחד: החגיגות של "מה קשור" בפסטיגל, באתר ynet, 30 בדצמבר 2022
| 0 | 1 | 2 |
| --- | --- | --- |
| הקודם: 2004: מיקי גבע | פרס נבחרי הילדים למצחיקן השנה   2005: שלישיית מה קשור  | הבא: 2008–2010: הפיג'מות |
| 0 | 1 | 2 |
| --- | --- | --- |
| הקודם: 2020–2021: סטטיק ובן-אל | פרסי נבחרי השנה של פרוגי – הרכב השנה במוזיקה  2022: שלישיית מה קשור | הבא: |
| --- | --- |
בקרת זהויות :  NLI: 987007306188005171  MusicBrainz: 1da77442-0a84-49e4-886a-a0141b0c71be  VIAF: 150637345   WorldCat (עם VIAF): 150637345 
שלישיית מה קשור, פברואר 2013
לפני ששלטנו על הארץ

| --- | --- |
 סוגה:  סרט תיעודי 
 ארץ מקור:  ארצות הברית ארצות הברית
 מספר פרקים:  2
 הפקה
 אורך פרק:  45 דקות
 שידור
 רשת שידור:  ערוץ דיסקברי
 תקופת שידור מקורית:  9 בפברואר 2003 – הווה
 קישורים חיצוניים
 דף התוכנית ב-IMDb
 
לפני ששלטנו על הארץ (באנגלית: Before We Ruled the Earth) היא מיני-סדרת טלוויזיה פלאונטולוגית של ערוץ דיסקברי שעלתה ב-9 בפברואר 2003 וכללה 2 פרקים. סדרה זו עוסקת בהיסטוריה האנושית על כדור הארץ במשך הפליסטוקן לפני 1,700,000 עד תחילת ההולוקן לפני 10,000 שנה ומסיימת בפלאו-אינדיאנים שהגיעו וכבשו את אמריקה.
קרייני הסדרה הם השחקנים לינדה האנט (פרק ראשון) וג'ון סלאטרי (פרק שני).
פרקים

לצוד או להיות ציד: הפרק הראשון מתחיל לפני 1.5 מיליון שנה באתיופיה, אז פרטי הומו ארגסטר שחיו בין העצים להגנה מגלים פגר טרי של החתול הקדום מגנתריאון ומחליטים לגנוב פיסות בשר. החתול מוצא אותם והם בורחים במהירות אל הענפים אך אחד מהם נתפס ונהרג מניבי החתול. בהמשך נראה ההומו ארקטוס אשר היה הראשון שיצא מאפריקה והחל לשלוט באש. אדם זה גם השתמש בכלים וניצל את אלה ואת האש לציד חיות גדולות כמו האייל מגלוצרוס הענקי. עם זאת הוא לא ידע לספק חומרים חדשים לאש וכשהאש דעכה החיות נמלטו ממנו. בהמשך הוא גילה דרך לאחסן את האש גם ללא מקור ראשי. בעידן הקרח האחרון חיו באירופה הניאנדרתלים אשר ניזונו מציד ביזונים גדולים בקור. כשקבוצה אחת מנסה לצוד והביזון בורח לה מתברר שהוא נהרג בחצים מוטלים בידי אנשים חדשים מותאמים יותר לאזור המשתנה - אנשי קרו מניון, ההומו סאפיינס הראשונים.
השתלטות על החיות: הפרק השני מתחיל בסיומו של עידן הקרח בו אנשים קדומים, הקרו מניון צדו ממותות בציד מסוכן שלעיתים נהרגו בו ציידים, אך היו חייבים את הבשר והעורות כדי לשרוד. לאחר עידן הקרח הממותות כנראה נכחדו והם שרדו במערות, בהם נתקלו בדוב המערות העצום והקטלני. על מערות אלה ציירו ופיסלו את יצירות האמנות הראשונה, בו מתוארים ציד של שור הבר. בהמשך ראשוני האינדיאנים, הפלאו-אינדיאנים צדו ביערות אמריקה הקדומים לצד זאבים רעבים והעצלן הענק מגלוניקס. הם עברו לערבות העשב הגדולות בהם שגשגו מאות ביזונים. בשביל לצוד אותם הם נאלצו להסתתר ולתקוף ממחבוא בטוח. כשאחד הציידים נתקל בנחש, צועק והציד נמלט הוא נאלץ להישאר למחרת במחנה. שאר הציידים מצליחים להבריח עדר ענקי של ביזונים למדרון בעמק, אליו הם נופלים למוות. עם זאת פרט אחד בורח היישר אל המחנה ורק הצייד שנשאר במחנה הורג אותו.
ראו גם

מפלצות שפגשנו - סדרת טבע דומה של ה-BBC
ללכת עם אנשי מערות - סדרה טבע דומה ונוספת של ה-BBC
CSI: מיאמי

| --- | --- |

 מבוסס על:  CSI 
 סוגה:  דרמה משטרתית / מתח / מדע פופולרי
 יוצרים:  אנתוני זויקר
 שחקנים:  דייוויד קרוזו   אמילי פרוקטר    ג'ונתן טוגו     רקס לין    אווה לה רו   אדם רודריגז   עומר בנסון מילר   קנדי אלכסנדר
 ארץ מקור:  ארצות הברית 
 שפות:  אנגלית 
 מקום התרחשות:  מיאמי 
 מספר עונות:  10 
 מספר פרקים:  232 
 הפקה
 מפיק:  ג'רי ברוקהיימר 
 מפיקים בפועל:  ג'רי ברוקהיימר, Jonathan Littman, דני קאנון, ברי או'בריין, Nancy Miller 
 הפצה:  CBS מדיה ונצ'רס, הולו 
 מוזיקה:  גרים רוול, קלינט מנסל, קווין קיינר, ג'ק קארדוני, Youssef Guezoum 
 אורך פרק:  40-45 דקות
 שידור
 רשת שידור:  CBS 
 רשת שידור בישראל:  הערוץ הראשון   Hot Zone   ערוץ 33
 תקופת שידור מקורית:  9 במאי 2002 – 8 באפריל 2012
 קישורים חיצוניים
 אתר רשמי
 דף התוכנית ב-IMDb
 
CSI: מיאמי (באנגלית: CSI: Miami) היא סדרת טלוויזיה אמריקאית מסוגת המתח המשלבת אלמנטים של מדע פופולרי. הסדרה עלתה לשידור בערוץ CBS ב-23 בספטמבר 2002 כספין אוף של הסדרה המצליחה CSI. הסדרה מתארת את עבודת חוקרי הזיהוי הפלילי בעיר מיאמי, העוסקים בפענוח מקרי רצח. מחקר שנערך ב-2006 והקיף 20 מדינות, קבע כי CSI מיאמי היא הסדרה הפופולרית בעולם.
הפתיח של הסדרה הוא השיר "Won't get fooled again" של להקת הרוק The Who.
הסדרה שודרה במשך עשר עונות בשנים 2002 עד 2012.